# AMD Athlon 64

### Wikipedia

AMD Athlon 64 3400+ "Newcastle" Socket 754 -kannassa

AMD Athlon 64 on AMD:n valmistama AMD64-käskykantaa ajava 64-bittinen suoritin. Suoritin tunnetaan myös Hammer-nimellä. Suoritinta on saatavilla aina 5000+ -luokkaan asti, ja siitä on FX-loppuisilla nimillä tunnetut tehokkaammat ja kalliimmat mallit saatavilla. Suorittimen käskykanta eroaa Intelin 64-bittisestä, mutta näillä näkymin Intel on siirtymässä AMD64-käskykantaan.

Athlon 64 pohjaa samaan suunnittelufilosofiaan kuin aikaisempi Athlon-suoritin, ja siinä on paljon yhtäläisyyksiä edeltäjäänsä, vaikka leventäminen 64-bittiseksi ja uusi väylärakenne onkin tarkoittanut merkittäviä muutoksia.

AMD Athlon 64 on ylikellotuksen vähentämiseksi kerroinlukittu, joten ilman fyysisiä muutoksia suorittimen kellotaajuuden kerrointa ei saa muutettua. Athlon 64 FX -suorittimessa sitä vastoin kyseistä kerroinlukkoa ei ole, joten Athlon FX on ihanteellinen ylikellotettava.

Uusimmat Athlon 64 -suorittimet (tuotenimeltään X2) sisältävät tuplaytimen valmistettuna yhdelle piirille.

#### [muokkaa] Suoritinkannat

AMD Athlon 64 -suoritin menee Socket 754, Socket 939 tai Socket AM2 -kantaan. Kalleimmat mallit menevät 939-kantaan tai AM2 -kantaan, kun vastaavasti edullisimmat mallit menevät Socket 754 -kantaan tai 939 -kantaan. Socket AM2 -kannan tulo siirti Socket 754-kannan eläkkeelle kokonaan, sillä mikään uusista suorittimista ei enää tue Socket 754:sta.

Socket 754-kannan ja Socket 939-kannan suurin ero on muistin käsittelyleveys. Socket 939:n muistinkäsittelyn kaistanleveys on Socket 754-malliin verrattuna kaksinkertainen. Socket 939 -kannan ja Socket AM2 -kannan ero on yksi pinni kannassa lisää, lisäksi eroa tuo AM2 -kantaan uusittu muistiohjain, joka tukee DDR-muistien sijasta DDR2-muisteja.

Athlon 64 -suorittimissa on mallista riippuen 512 kB tai 1024 kB L2-välimuistia, ja tuplaytimellisissä Athlon 64 X2 -suorittimissa mallista riippuen 2*512 tai 2*1024 kB. Samalla kellotaajuudella myytävästä suorittimesta on yleensä sekä 512 kB että 1024 kB versiot, siten että isommalla välimuistilla varustetussa versiossa on hiukan suurempi mallinumero.

#### [muokkaa] Muistiohjain

Athlon 64:ssa on sisäänrakennettu muistiohjain, eli muistipiirit keskustelevat suoraan suorittimell ilman välissä olevaa muistiohjainpiiriä. Tämä mahdollistaa muistista datan saamisen pienemmällä viiveellä, mikä nopeuttaa suorittimen toimintaa. Toisaalta sisäänrakennettu muistiohjain myös tarkoittaa sitä, että muistityypin vaihtamiseksi pitää itse suorittemeen tehdä muutoksia, eikä riitä vain vaihtaa muistiohjainpiiriä. Tämä lienee osasyynä siihen, että AMD otti DDR2-muistityypin käyttöön vasta yli vuosi Intelin jälkeen.

#### [muokkaa] Sukulaisuus Opteroniin ja moniprosessorituki

Palvelinkoneisiin myytävä AMD Opteron -suoritin on käytännössä aivan sama kuin Athlon 64, eroa on vain erilainen kanta ja useampi hypertransport-linkki monen suorittimen kytkemiseksi toisiinsa; normaalit Athlon64t eivät toimi usean suorittimen kokoonpanoissa.

Vastauksena Intelin neliydinsuorittimelle AMD julkaisi syksyllä 2006 uudet tuplaytimiset Athlon 64 FX70-sarjan suorittimet, jotka menevät Opteronia varten suunniteltuun 1207-kantaan, ja toimivat kahden suorittimen kokoonpanoissa. AMD markkinoi näitä suorittimia ja niitä tukevia emolevyjä markkinointinimellä 4x4, mikä on hiukan hämävä nimi, koska ytimiä on yhteensä vain 4, ei 16 kappaletta. Toinen 4 tulee mahdollisuudesta käyttää neljää näytönohjainpiiriä.

#### [muokkaa] Tulevaisuus

AMD on siirtymässä 65 nm:n valmistustekniikkaan Athlon 64-suorittimien valmistuksessa, ja alkuvuodesta 2007 Athlon 64:sta tulee markkinoille lukuisia 65 nm:n valmistustekniikalla tehtyjä malleja, joista joillain saattaa olla hiukan nykyisiä malleja suurempia kellotaajuuksia. Näiden jälkeen Athlon 64:n korvaavat uudet K8L -pohjaiset suorittimet.

## [muokkaa] Katso myös

- AMD Athlon
- AMD Opteron

| Tämä tietotekniikkaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/m/d/AMD_Athlon_64_6b43.html

Luokat: Tietotekniikkatyngät | Suorittimet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Dansk
- Deutsch
- English
- Español
- Français
- Galego
- Italiano
- Nederlands
- 日本語
- Polski
- Русский
- Svenska
- Türkçe
- 中文